JY LEES NOU Is dit dalk beter om bles te wees?
'n Onlangse wetenskaplike studie meen bles mans kom as meer manliker, dominerend en sterker voor. Daarom meen kenners moet mans wat hul hare begin verloor, hulle nie te veel daaroor bekommer nie.
Bles mans is glo manliker, meer dominerend en sterker.
A photo posted by Mark Pilgrim (@markpilgrimza) on Feb 6, 2016 at 2:07am PST
Dis nou as 'n mens 'n onlangse wetenskaplike studie kan glo wat sê mans wat hul hare begin verloor, moet hulle nie daaroor bekommer nie. Gryp die kans aan en skeer alles af. En wat jy ook al doen, moet net nie 'n toupee dra, jou hare van die kant af oorkam of jou pankop probeer wegsteek nie. Volgens dié studie beskou vroue 'n man met 'n geskeerde kop oor die algemeen as meer selfversekerd.
A photo posted by Bruce Willis (@brucewillisbw) on Apr 2, 2016 at 6:56am PDT
Dit maak kaalkopmans soos die akteurs Ivan Zimmerman en Arnold Vosloo sowel as die tennisspeler André Aggasi en omroeper Mark Pilgrim makliker op die oog vir sommige van die skoner geslag.
A photo posted by Ivan Zimmermann (@ivanzimmermann1) on Oct 23, 2015 at 5:38am PDT
A photo posted by Milla Lhuna (@millalhuna) on Oct 1, 2015 at 6:53am PDT
Volgens die Amerikaanse Vereniging vir Haarverlies begin tweede derdes van mans van hul hare verloor teen die ouderdom van 35 jaar. Teen 50 sal tot 85 persent van mans aansienlike haarverlies ervaar. Tog duik 'n mate van sielkundige probleme op wanneer mans se hare voor die ouderdom van 22 jaar begin uitval.
Gelukkig het ons samelewing die modeneiging by bles mans om hul hare af te skeer heeltemal aanvaar, sê die navorsers. Die meeste mans word deesdae eintlik aangemoedig om al hul hare af te skeer sodra dit begin yl raak.
Volgens Albert Mannes, 'n navorser aan die Universiteit van Pennsilvanië, word selfs mans wie se hare op foto's deur digitale manipulering verwyder is, as meer dominant en selfversekerd gesien. Dis nou in vergelyking met 'n foto waarop hul hare nie verwyder is nie.
"Mans met kaalgeskeerde koppe word tradisioneel gevind in meer manlike beroepe," voeg Albert by. Dit sluit beroepe soos die korporatiewe wêreld, finansies en bankwese in.
Die navorsers is onseker oor die presiese rede waarom vroue dink mans met 'n kaalkop is sexier. Dis dalk omdat 'n vrou eerste na 'n man se hare kyk wanneer sy hom ontmoet, maar as sy hare afgeskeer is, word sy verplig om direk in sy oë te kyk.
Eerste indrukke is blywend en as die man die vrou se aandag met sy blik vasvang, maak hy 'n groter impak.
So wat kan mans hieruit leer? Dat wanneer jou hare yler begin raak is dit dalk beter om dit bloot af te skeer as om dop te hou hoe dit stadig maar seker alles uitval.